Պաշպան Արա Ղարագյոզյանը դատարանին խնդրեց վերացնել իր պաշտպանյալի նկատմամբ ընտրված խափանման միջոցը՝ նշելով, որ խափանման միջոցը քննելու ժամանակ իր պաշտպանյալը ներկա չի եղել նիստին, ինչպես նաև դատավորը հիմնավորումներ չի ներկայացրել, թե ինչու է կալանքը թողնում անփոփոխ.«Հնարավոր է` դատական նիստերը 3-4 տարի ընթացք ունենան, ուրեմն Արարատ Խանդոյանը ստիպված այդ ընթացքում պետք է կալանքի տա՞կ մնա»,- ավելացրեց պաշտպան Արա Ղարագյոզյանը: Փաստաբանը «Հետքի» հետ զրույցում տեղեկացրեց, որ Արարատ Խանդոյանի գլխի մեջ հայտնաբերվել է գոյացություն, որն առողջական վիճակի վրա ազդում է. «Բժիշկը ցուցում է տվել, սկզբից բուժում կիրականացնեն, հետագայում, եթե պետք լինի, վիրահատություն կիրականացնեն: Բայց ես Եվրոպական դատարան եմ միջնորդել, որպեսզի բողոքներն արագացված կարգով քննվեն»,- հավելեց պաշտպանը: